TerrasSahrauí: La solidaritat terrassenca amb el poble sahrauí no s’atura\nYou are here: Home / Destacats / Política / Societat / TerrasSahrauí: La solidaritat terrassenca amb el poble sahrauí no s’atura\nInfants sahrauís i terrassenques durant les vacances del 2018. Foto: Ass. TerrasSahrauí\nLa covid-19 ha impedit les Vacances en Pau dels infants sahrauís a Terrassa\nEstiu sense les Vacances en Pau pels infants sahrauís i famílies acollidores, aquest 2020 de covid-19 i alerta sanitària. Unes 450 nenes i nens, provinents dels camps de refugiats de Tindouf, al desert algerià, passaven dos mesos de vacances a Catalunya, des de la crisi del 2008. Abans s’havia assolit el nombre de 850 i fins a 900 criatures. Unes vacances que s’organitzaven també a altres comunitats de l’Estat espanyol i països d’Europa.\nA Terrassa, quan més infants han vingut, n’eren 21. L’any passat en van ser 8, com els previstos per aquest estiu que hom deixa enrere, «però la pandèmia ho ha aturat tot. Ja hi serien aquí, però no pot ser, no vindran», es plany en Francisco Moreno, membre de l’Associació TerrasSahrauí i de família acollidora des de fa 4 anys, flanquejat per Mario Cuéllar, de família acollidora en fa tres, i actual secretari de l’entitat.\nTerrasSahrauí, expliquen en conversa amb Malarrassa a mitjans d’agost, nasqué de l’Associació Catalana d’Amistat amb el Poble Sahrauí (ACAPS), l’any 2006. «Vam començar com a secció d’ACAPS a la ciutat», recorda en Moreno, conegut militant i activista local, avui també a l’associació veïnal de Can Boada del Pi, «però a partir del 2006 ens vam constituir associació terrassenca i el nostre projecte estrella és Vacances en Pau».\nEl principal motiu d’aquest projecte de cooperació internacional, és «donar a conèixer, sensibilitzar i mobilitzar entorn de la situació del poble sahrauí», informa en Mario: «sempre es parla dels ‘petits ambaixadors’, perquè fan visible el problema». Clar que també una forma de solidaritat que, immediatament, per als infants, és l’oportunitat de passar dos mesos fora de la calor especialment sufocant del desert en aquestes dates, relaten en Francisco i Mario, així com de fer una alimentació més equilibrada, «perquè allà, productes frescos pocs, viuen principalment de l’ajuda internacional», matisa en Màrio. En general, afegeix en Francisco, «és molt important l’intercanvi cultural, les criatures coneixen altra manera de viure, altra forma de pensar i fer».\nDurant l’any, l’entitat, amb una junta formada per unes 12 persones, fa activitats de conscienciació i preparació per a les vacances, com ara conferències a escoles i a entitats socials i culturals; projecten pel·lícules i documentals i fan debats sobre la problemàtica del Sàhara.\nComenta en Moreno que l’ajuda de l’Ajuntament ha estat sempre important. Col·labora amb la compra d’aliments, roba i altres necessitats que s’envien als campaments mitjançant una dita «caravana catalana». D’altra banda, el Consistori també col·labora amb els viatges i oferint els casals d’estiu municipals.\nA la tasca de sensibilització i col·laboració, entre les famílies participants i en la recerca de noves, s’hi sumen d’altres entitats i institucions, com ara alguns CAP terrassencs, que han fet revisions mèdiques i alguns tractaments de forma solidària, i han estat atesos a Mútua i el Taulí, de Sabadell. «Al final», valora en Mario, «és un moviment bastant global, i cada població té els seus infants».\nLa realitat, de totes maneres, és que aquest dit «conflicte sahrauí» suma anys de bloqueig i ampli i profund silenci, a diferència, per exemple, del d’Israel-Palestina. Pel Mario, «el silenci és premeditat, el tema sahrauí és tabú. Si no estàs interessat en el tema, potser no t’hi fixes, però tu veus que des del govern un dia diuen una cosa i, l’altra, quelcom diferent, tot de gestos, i la diplomàcia vinga fer equilibris. No es fa res per no molestar el govern del Marroc. I si cal fotre algú, que siguin els sahrauís».\nEl Francisco creu que «la premsa local en parla més, els ajuntaments hi col·laboren, perquè és un tema prou clar d’entendre, el del dret a l’autodeterminació del poble sahrauí, el problema és que més enllà d’aquest àmbit, ja no es fa res, perquè els interessos econòmics i per estar amb Marroc (guardià de la frontera i mur sud), per part de l’Estat espanyol i Europa, s’imposen».\nEl tema, efectivament, és un d’aquells totalment parats a l’ONU, de tant en tant una resolució, suposadament per reactivar el projecte de referèndum pendent des del 1991 i així anar tirant. Aquí, d’altra banda, l’Estat espanyol ha donat també la seva mida real, jugant un paper miserable, disfressat d’alta diplomàcia per amagar interessos particulars, impotència i manca de valors de cap mena.\nEn Mario afegeix que «hi ha també els interessos d’altres potències…». Però, a més, «els partits espanyols, cap, ho estem veient, no en fan res. Després, als ajuntaments, reben les criatures, però res, cap partit». En la «batalla del poble sahrauí, com el de Palestina», emfasitza en Francisco, «els interessos són massa forts, dels EUA, de França, que és el més gran valedor de Marroc».\nDes de TerrasSahrauí, anuncien, es prepara un text de resolució de condemna de l’ocupació marroquí del Sàhara Occidental perquè sigui aprovada al Ple municipal.\n30 anys esperant el compliment dels acords internacionals que el Marroc bloqueja\nCamp de refugiades a Tindouf\nLa majoria de la població dels campaments està constituïda per dones i nens. La major part dels homes estan mobilitzats en zones alliberades. Les dones tenen a càrrec seu la pràctica totalitat de la vida social i econòmica dels campaments. Hi ha tres hospitals generals, un dels quals, el materno-infantil, anomenat Catalunya; una escola de dones i un complex avícola, així com tots els serveis administratius i polítics de la RASD. Al voltant del pou principal de Rabouni se situa el complex administratiu central i el centre d’acollida d’estrangers. Cada wilaya té un hospital regional, cada daira un centre de salut, una escola regional, un jardí d’infància i un hort.\nEl Polisario o Front Polisario (Front Popular per a l’Alliberament de Sakia-el-Hamra i Río de Oro), nascut el 1973, és un moviment polític i militar del Sàhara Occidental, successor de l’Organització d’Avantguarda per a l’Alliberament de Sakia-el-Hamra i Río de Oro nascuda els anys 1960, en el gran moviment mundial de lluites d’alliberament i descolonització, en aquest cas per aconseguir la independència del territori del Sàhara Occidental, primer del domini espanyol, llavors la dictadura franquista; i després del marroquí i maurità. El 20 de maig del 1973 van tenir lloc els primers enfrontaments armats, basats en una estratègia de guerra de guerrilles, la primera organitzada en un desert.\nEl 1975, amb la retirada de l’exèrcit espanyol, Marroc i Mauritània es reparteixen el territori; i l’acció del Polisario continua. El mes de febrer de l’any 1976, el Front Polisario proclama la creació de la República Àrab Sahrauí Democràtica (RASD), amb un govern a l’exili, que serà ràpidament reconeguda com a membre de l’Organització per a la Unitat Africana (OUA); i l’estiu del 1979, Mauritània cedí la seva part, un moment aprofitat per Marroc per annexionar-se també aquesta zona, amb una política d’ocupació militar i colonització.\nDes de 1975, el Polisario s’estableix als campaments de Tindouf, en territori algerià. L’ONU reconegué el moviment. La RASD ha estat reconeguda com a estat per 66 països, la majoria africans o llatinoamericans. Altres estats no reconeixen aquest estat però sí el Polisario com a representant del poble sahrauí. Els combats continuen fins que el setembre de 1991 s’acorda un alto el foc. Les Nacions Unides creen la Missió per al Referèndum del Sàhara Occidental (MINURSO), per vetllar per l’alto el foc i preparar un referèndum, que fins ara no ha tingut lloc pel bloqueig sistemàtic de Marroc i la com a mínim, indolència internacional davant la qüestió.\nEls camps de refugiats es troben a Tindouf, al sud-oest d’Algèria. Reben el nom de les ciutats del Sàhara Occidental: Al-Aaiun, Auserd, Smara i Dakhla. Cada campament és un wilaya que s’estructura en nuclis menors de població anomenats daires. La seva població és de diverses desenes de milers d’habitants. Alguns dels seus habitants hi viuen fa més de 30 anys, i els més joves constitueixen ja la tercera generació. En els campaments s’hi troben també les dependències de l’ACNUR i d’algunes ONG. Per a la seva subsistència, tanmateix, depenen per complet de l’ajuda externa, en particular del govern d’Algèria.


La torrentada tràgica de Mallorca provoca una onada de solidaritat (Editorial)\nLes pluges torrencials poden repetir-se en el futur i caldrà prendre mesures per evitar nous danys\n3 min. Barcelona 10/10/2018 23:09\n651x366 Imatges de les conseqüències de la tempesta de Llevant / ISAAC BUJ Imatges de les conseqüències de la tempesta de Llevant / ISAAC BUJ\nDimarts a la tarda unes pluges torrencials localitzades en una zona molt concreta del Llevant de Mallorca va acabar provocant 10 morts i diversos ferits i desapareguts –entre ells un nen de cinc anys–, i danys materials encara difícils de calcular. Segons han explicat els meteoròlegs, no és tant que l'aiguat fos excepcionalment intens sinó que la tempesta es va quedar estàtica sobre aquests pobles del nord-est de l'illa i es va regenerar diverses vegades, cosa que va comportar acumulacions de pluja de més de 200 l/m2 en 4 hores. Això explica el desbordament dels abundants torrents. En el cas de Sant Llorenç del Cardassar, la població més afectada, n'hi conflueixen dos, que, en ajuntar-se, van acabar inundant amb fúria bona part del poble.


Amical Wikimedia a la EduWiki Conference d’Edimburg i la trobada de The Wikipedia Education Collaborative – Amical Wikimedia\nPer Mariona Aragay\nEl passat 31 d’octubre i 1 de novembre vaig tenir l’honor de representar Amical Wikimedia a dues trobades que es van dur a terme a Edimburg: la Eduwiki Conference 2014 (unes jornades sobre experiències educatives amb la Viquipèdia al Regne Unit, organitzades per Wikimedia UK), i una reunió de treball del grup The Wikipedia Education Collaborative. Aquest darrer és un programa que lidera la Fundació Wikimedia, i que reuneix representants de les organitzacions viquipedistes dels EUA i Canadà, Regne Unit, Mèxic, Armènia, Uruguai, Egipte, Israel, la República Txeca, Nepal, Sèrbia i Ucraïna, actualment considerades pioneres en projectes educatius amb la Viquipèdia, per compartir experiències i impulsar viquiprojectes educatius arreu del món.\nEl dia 31 d’octubre, a la Eduwiki Conference es van presentar experiències d’arreu del Regne Unit davant d’un públic força nombrós: viquipedistes en residència en sectors educatius a Anglaterra i Gales, la col·laboració amb el centre de recerca TaPRA Research (adscrit al Victoria & Albert Museum), l’experiència personal d’un professor universitari que aplica Viquillibres a l’aula, i finalment la col·laboració entre viquipedistes anglesos i serbis per organitzar una jornada per apropar la Viquipèdia als professors i estudiants universitaris a Belgrad. A la tarda es van organitzar tallers pràctics sobre com desenvolupar viquiprojectes educatius en l’àmbit universitari. Tot plegat, una jornada intensa, on vaig tenir l’oportunitat d’intercanviar impressions amb viquipedistes anglesos i veure com enfoquen allà les col·laboracions amb centres educatius. Abans de l’acte de cloenda, vaig tenir tres minuts per esplicar als assistents què és Amical Wikimedia i quins viquiprojectes educatius fem als països catalans; i vaig poder escoltar els mateixos tres minuts de resum d’altres companys d’arreu del món que, com jo, assistien a les jornades.\nEl dia 1 de novembre vaig participar a la jornada de treball del grup The Wikimedia Education Collaborative: Aquí en teniu algunes imatges. Vam assistir-hi representants d’onze organitzacions viquipedistes diferents, i vam poder compartir experiències, fixar objectius del grup de treball per als propers sis mesos i repartir-nos la feina que haurem de fer. No havia estat mai a cap trobada wiki d’aquestes característiques i m’ha encantat conèixer experiències tan diverses i gent de llocs tan diferents. He tornat amb la il·lusió de seguir col·laborant i intercanviant experiències amb aquest grup i enriquint així els viquiprojectes que fem als Països Catalans!\n← Viquitrobada de Ciència: bona ciència oberta\nL’#editorvisual: el canvi més significatiu de la història de la Viquipèdia →


El lloc web www.qualivida.org i els seus continguts (vg, textos, imatges, so, animacions, vídeo i la resta dels continguts d'aquesta web) són propietat de l'Associació QUALIVIDA o terceres persones que han donat una llicència o autoritzat a l'Associació QUALIVIDA. Tots els logotips, marques i dissenys industrials que apareixen en aquest lloc web formen part dels drets de Propietat Industrial i Intel.lectual registrats per l'Associació QUALIVIDA o de terceres persones que han donat una llicència o autoritzat a l'Associació QUALIVIDA, i queda prohibida qualsevol modalitat d' explotació, és a dir, la reproducció, distribució, comunicació pública i transformació o una altra forma d'explotació sense l'autorització expressa de l'Associació QUALIVIDA. Es prohibeix la divulgació, utilització, transmissió, distribució, reproducció i transformació, total o parcial, en qualsevol suport o mitjà dels continguts d'aquest lloc web sense el consentiment previ i exprés de l'Associació QUALIVIDA llevat que s'indiqui expressament una altra cosa o el seu ús sigui a títol personal o estrictament necessari per a l'ús i visualització dels mateixos des d'un ordinador personal i no vulneri els drets reconeguts de l'Associació QUALIVIDA per la legislació vigent. L'Associació QUALIVIDA es reserva expressament el dret de canviar, modificar, complementar o suprimir, parcial o totalment, continguts d'aquest lloc web sense avís previ, així com de procedir a la suspensió de la publicació de forma transitòria o definitiva.\nPer a la seva comoditat, aquest lloc conté enllaços d'hipertext amb altres llocs web que poden tenir polítiques de privacitat diferents. Us recomanem examinar les seves respectives clàusules sobre protecció de dades. En cap cas s'intercanviaran dades de caràcter personal amb aquests llocs web externs. L'Associació QUALIVIDA no es fa responsable ni del contingut, ni de qualsevol altre aspecte relacionat amb llocs web pertanyents o dirigits per terceres persones. La inclusió de vincles amb altres llocs web no implica, a més, l'existència de cap tipus d'associació entre l'Associació QUALIVIDA i els seus titulars. Excepte autorització expressa de l'Associació QUALIVIDA es prohibeix l'establiment de vincles des de llocs web aliens a l'Associació QUALIVIDA.\nD'acord amb la Llei Orgànica 15/1999, de 13 de desembre, de Protecció de Dades de Caràcter Personal (en endavant "LOPD"). Concretament l'informem de l'existència d'un fitxer automatitzat sota responsabilitat de l'Associació QUALIVIDA, i degudament legalitzat tal com disposa la LOPD per a l'emmagatzematge de les dades de caràcter personal proporcionades en aquesta pàgina web. Podrà exercir els drets d'accés, rectificació, cancel.lació i oposició al tractament de les seves dades personals tal com estipula la LOPD, dirigint-se per correu a:\nPer a la seva comoditat, també podrà exercir els drets descrits amb anterioritat dirigint-se a l'adreça electrònica info@qualivida.org comunicant com desitja que siguin tractades les seves dades.\nLes dades de caràcter personal facilitades per vostè en comunicar-se amb nosaltres s'emmagatzemaran a l'arxiu automatitzat abans esmentat sota la responsabilitat de l'Associació QUALIVIDA amb la finalitat de poder prestar els serveis comercials, consultes i altres gestions que es poden realitzar a la nostra web. L'entrada de dades errònies o incomplertes als formularis posats a la seva disposició pot impedir-nos contactar amb vostè. Es pressuposa que vostè s'assegura de facilitar-nos la informació i les dades de caràcter personal de forma exacta i actualitzada, i que ens autoritza a processar-sota les condicions esmentades.\nL'informem que han estat adoptades totes les mesures de seguretat de tipus tècnic i organitzatiu necessàries per garantir la protecció de les seves dades de caràcter personal i evitar la seva alteració, pèrdua, tractament i / o accés no autoritzat, tenint en compte l'estat de la tècnica, la naturalesa de les dades emmagatzemades i els riscos a què estan exposats, tot això atès que estableix la Secció 9 de la LOPD i el Reial Decret 994/1999, de 11 de juny, Reglament de Mesures de Seguretat dels Fitxers automatitzats que continguin dades de caràcter personal. Amb l'objectiu de rebre els màxims serveis possibles, l'Usuari autoritza expressament que l'Associació QUALIVIDA pugui remetre-li la informació dels seus serveis o productes, així com cedir les seves dades de caràcter personal a terceres persones o empreses que col.laborin amb l'Associació QUALIVIDA a la prestació d'aquests serveis, observant sempre el secret professional.


F10055-Casa-xalet Espunyola - Pirineu 2000\nL’ESPUNYOLA – Casa xalet de 85m2 aproximadament, construït sobre parcel.la de 224m2. Planta baixa: menjador estar amb llar de foc, cuina office i rebost. Primera planta: tres habitacions (dos dobles), un bany, jardí amb barbacoa. Llum, aigua i calefacció de gasoil. Entorn idíl·lic per gaudir de la natura.


Alicia Giménez Bartlett s'endú el premi Planeta amb "Hombres desnudos" - Regió7 :: El Diari de la Catalunya Central\nAlicia Giménez Bartlett s'endú el premi Planeta amb "Hombres desnudos"\nL'escriptora, mare de la saga protagonitzada per la inspectora Petra Delicado, abandona el gènere negre per una obra "de caire social"\nagènciesmanresa 16.10.2015 | 07:53\nAlicia Giménez Bartlett salon du livre de paris\nL'escriptora Alicia Giménez Bartlett (Almansa, 1951) va guanyar ahir el Premi Planeta amb la novel·la Hombres desnudos. L'escriptora, creadora de la saga protagonitzada per la inspectora de policia Petra Delicado, va obtenir ahir el guardó més ben dotat de les lletres espanyoles, premiat amb 601.000 euros, i amplia així el seu elenc de reconeixements, entre els quals destaca el Premi Nadal 2011 i el Pepe Carvalho d'enguany. El finalista d'aquest any va ser el guionista i director de cinema Daniel Sánchez Arévalo (Madrid, 1970) amb l'obra La isla de Alice.\nHombres desnudos se centra en Javier, un professor de literatura a l'atur, i Irene, una empresària abandonada pel seu marit, que es veuen obligats a canviar dràsticament per sobreviure a la dramàtica situació en què es veuen immersos. Una novel·la "de caire social", segons la guanyadora, que "parla de la realitat, de la crisi".


Continua ingressada la dona ferida greu per l'envestida del toro que es va escapar diumenge\n3 min. Girona 03/09/2019 20:58\n651x366 El toro saltant les tanques del públic durant el correbou de Vidreres El toro saltant les tanques del públic durant el correbou de Vidreres\nL'incident amb un toro que diumenge es va escapar durant el correbou de Vidreres continua portant cua. Diverses entitats animalistes han denunciat aquest dimarts l’Ajuntament per la via administrativa i, segons les associacions, podria arribar a rebre una multa de fins a 150.000 euros “per no haver garantit la seguretat de les persones i dels animals”, segons ha assenyalat la directora d’AnimaNaturalis, Aïda Gascón, en declaracions a l’ACN. Gascón també ha retret al consistori els ferits que hi va haver diumenge, i també el “bou mort a trets a la via pública” que, segons ella, “podria haver ocasionat més ferits i també alguna tragèdia”.\nLes entitats animalistes han instat els diputats a aprovar una proposició de llei per prohibir el “maltractament animal a les festes i tradicions a Catalunya”. De moment descarten una iniciativa legislativa popular, perquè volen que siguin els partits als qui facin el pas d’abolir els correbous. “Ho tenen molt fàcil, és només qüestió de voluntat política”, ha afegit.\nEn aquest mateix sentit s'ha pronunciat el grup municipal Vidreres Som Tots - ERC, amb tres regidors a l'oposició. El partit ha enviat un comunicat per exigir a l'equip de govern (JxCat) que "elimini els correbous", una activitat que titllen d'"anacrònica". La portaveu de la secció local d'Esquerra, Anna Clapés, considera que "no totes les tradicions estan bé per definició” i ha exigit al consistori que actuï “de manera ètica i conseqüent”. "Lamentem que l'Ajuntament no dediqués ni una sola paraula al bou mort, cosa que ens sembla un menystenint més al maltractament animal”, ha dit Clapés.\nD'altra banda, la Generalitat aposta per obrir un debat "profund i serè" sobre els correbous. La portaveu del Govern, Meritxell Budó, ha explicat que el Govern està "estudiant i valorant" què ha passat, però no s'ha pronunciat sobre si l'executiu és partidari de revisar les lleis existents, com la que regula els espectacles amb animals. "En aquests moments la societat demana una resposta i l'haurem de donar", ha afegit, i després ha garantit que el debat serà promogut "des del territori i amb el territori".\nPrecisament ahir, l'Ajuntament de Vidreres va explicar que repensaran el futur del correbou al municipi, que és l'únic de les comarques gironines que encara en celebra. Així, l'alcalde, Jordi Camps, es reunirà els pròxims dies amb l'entitat organitzadora, Correbous Vidreres, per analitzar "el futur de l'esdeveniment".\nEls fets van passar cap a dos quarts de vuit del vespre, durant el correbou, quan un toro va saltar la tanca del públic i va envestir diverses persones que miraven l'esdeveniment. Després va sortir fora del recinte i la policia el va abatre a trets en un bosc del costat. Va deixar 19 persones ferides, una de quals continua ingressada a l'Hospital Josep Trueta de Girona.


Albiach celebra “l’exercici de realisme polític” de Junqueras Albiach celebra “l’exercici de realisme polític” de Junqueras – El Món\nAlbiach celebra “l’exercici de realisme polític” de Junqueras\nEls comuns reclamen per carta a Aragonès que convoqui la taula de partits abans d'anar a la taula de diàleg\nRedacció 08/06/2021 2:29 pm\nLa presidenta d’En Comú Podem al Parlament, Jéssica Albiach, ha celebrat que el líder d’ERC, Oriol Junqueras, “hagi assumit que només es pot passar pel diàleg i la negociació” i que ho hagi fet “sense renunciar als seus posicionaments”. En una roda de premsa al Parlament, Albiach ha dit que es tracta d’un “exercici de realisme polític” i ha demanat als republicans que “es mantingui” aquest posicionament. D’altra banda, els comuns han demanat, per carta, al president de la Generalitat, Pere Aragonès, que convoqui la taula de partits abans de la taula de diàleg entre governs per recollir el “consens”. “Els indults tanquen el temps dels jutges i obren el de la política, i cal garantir que aquesta serà la legislatura del diàleg”, ha manifestat.\nEntre els acords que proposen els comuns hi ha “el reconeixement de la realitat catalana”, “la millora de l’autogovern i creixement de marc competencial”, “un nou model de finançament” i “un acord fruit de la taula de diàleg i que passi per les urnes”. “Aquests quatre eixos poden garantir l’èxit de la taula del diàleg i permetrien a Aragonès anar reforçat”, ha explicat Albiach.\n“És una bona notícia que ERC hagi assumit el camí que portem tants anys defensant perquè succeeixi, que és la fi de la via unilateral”, ha continuat la líder dels comuns. Albiach també ha dit que la millor manera que arribessin els indults seria que abans arribés la reforma del delicte de sedició.\nA la missiva dirigida a Aragonès, Albiach demana que utilitzi l’actual correlació de forces al Parlament i al Congrés “per construir grans acords que permetin avançar el país”. I vol que la taula de partits serveixi per debatre amb profunditat les propostes que els representants catalans a la taula entre governs han de portar sota el braç.\nEl primer punt és “acabar amb la judicialització del conflicte polític per qualsevol via que garanteixi la llibertat dels dirigents independentistes i la fi de tota forma de repressió”. D’altra banda, demana el reconeixement de la realitat nacional catalana i “dotar-lo de major contingut”. “Catalunya s’ha de poder autogovernar a partir d’una relació amb la resta de l’Estat basada en la igualtat i no en la jerarquia”, escriu.\nD’aquesta manera, Albiach demana que els catalans vegin “com la seva identitat és reconeguda estatalment”: “ja sigui a través d’una declaració política al Congrés dels Diputats per tal de reconèixer Catalunya com a nació o de la negociació d’una reforma de la Constitució o la inclusió d’un disposició addicional quer permeti que Catalunya sigui reconeguda en la seva singularitat nacional i en la seva voluntat d’autogovern”.\nD’altra banda, els comuns demanen una millora de l’autogovern, blindatge i creixement del marc competencial com un dels grans acords a arribar. En aquest capítol, aposten per recuperar aspectes de l’autogovern com la creació del Consell de Justícia de Catalunya o l’atribució a la Generalitat de la facultat de dictar normes legislatives per desenvolupar competències en àmbits com les beques universitàries, oficines d’ocupació o formació laboral, d’acord amb l’article 150.1 de la Constitució. “I també impulsar la transferència a la Generalitat de facultats en matèries de titularitat de l’Estat d’acord amb l’article 150.2 de la Constitució en matèries com habitatge, infraestructures ferroviàries i acollida de persones migrades”.\nNo es pot 08/06/2021 3:21 pm\nEls del "Sí se puede", els que parlaven d'"assaltar los cielos" i venien a donar-ho tot per uns suposats ideals parlen, quan els convé, de realisme polític. I és l'Albiach i bona part de la gent dels Comuns (Colau i companyia) han trobat la feina de la seva vida: un tros de sou amb mig gram de talent. Si com a mínim mantinguessin alguns ideals. Però, sempre pesa més el càrrec i el del nòvio/a de torn.\namb comu no podem 08/06/2021 2:37 pm\nja feina dies que la kejika albiach estava calladeta, parla de realisme, la realitat diu que la frau kolau va pactar amb els fundadors del tripartido del 155, amb els carcellers de persones innocents, els presos polítics, els comunerus també formeu part del gobierno de la una grande y libre, pactant amb els que van aplicar el 155 al govern i a la ciutadania de Catalunya. Ara tu parles de realitat, hauràs entès les paraules del MH Conseller Oriol Jonqueres, perquè com que tu d'entendre mai entens res de la realitat, els catalans demòcrates, l'Oriol Jonqueres inclòs sempre hem demanat diàleg i negociacions, però saps sobradament que qualsevol gobierno de españa, ens la privat. Per cert la realitat diu que tu ets una diputada, i res més


En marxa un nou Cicle d’Alimentació Saludable\nLa primera xerrada serà en línia i tindrà lloc el proper 2 de juliol SALUT. L’Ajuntament posa en marxa de nou la programació de les xerrades del Cicle d’Alimentació Saludable 2020. Les sessions seran virtuals, creant un esdeveniment via Zoom amb contrasenya. Per inscriure’s, cal enviar un correu electrònic a serveisalut@santquirzevalles.cat. La primera xerrada tindrà lloc el proper 2 de ...\nSALUT / SOCIETAT. La setmana passada es va donar el tret de sortida a la mobilització impulsada per Sanitàries en lluita i la valoració que en fem és molt bona. La resposta als centres va ser molt positiva i amb pocs mitjans es va aconseguir un ressò important. Aquest èxit de convocatòria ens fa ser optimistes de cara a properes ...


Montoro no recorrerà al Constitucional la taxa catalana a les begudes ensucrades\nEl ministre d'Hisenda respon als empresaris del sector que l'impost ja existeix a altres països\nNATÀLIA VILA Barcelona 20/06/2017 12:50\nEl ministre d'Hisenda, Cristóbal Montoro, ha assegurat aquest dimarts que el govern espanyol no portarà al Tribunal Constitucional la taxa catalana sobre les begudes ensucrades, tal com li va demanar ahir la indústria del sector alimentari.\nMontoro ha explicat que no és partidari de recórrer aquest nou impost perquè ja existeix a altres països, i a més és una recomanació de l'Organització Mundial de la Salut (OMS). El ministre, a més, ha recordat que ell mateix va recórrer la taxa de dipòsits bancaris al·legant que podia afectar el mercat interior i el TC no li va donar la raó. Per això ha instat el sector a trobar un consens amb la resta de grups polítics, per demanar una reorganització del tribut.\nContraatac fiscal a les begudes ensucradesDe fet, Hisenda ja va dir que també es plantejava tirar endavant una taxa similar, homogènia a tot l'Estat, fet que també impediria que la Generalitat recaptés els diners (uns 41 milions anuals). El sector, però, no està d'acord amb cap de les dues opcions: ahir van presentar un estudi que, segons ells, remarca la inconstitucionalitat de la mesura, que va entrar en vigor l'1 de maig. La indústria considera que aquesta taxa és "discriminatòria", perquè "només respon a finalitats recaptatòries".\nEl president de la Federació Espanyola d'Indústries d'Alimentació i Begudes (FIAB), Mauricio García de Quevedo, va dir ahir que l'impost "vulnera la lliure circulació de mercaderies, de mercat, el principi d'igualtat i la no-discriminació". El sector també va assegurar que "la fiscalitat no és l'estratègia adequada per canviar els hàbits de vida d'una societat moderna com la nostra", i ha qualificat la mesura de "barbaritat".


La Temporada de Música de Cambra de Santa Cristina d’Aro porta tres lustres descobrint joves talents incipients – Arxiu d'actualitat local\nLa Temporada de Música de Cambra de Santa Cristina d’Aro porta tres lustres descobrint joves talents incipients\nBy Redacció on 14/04/2011 No Comment\n“Quan el Quartet Casals va actuar a Santa Cristina, aquell va ser tot just el concert número tretze de la seva història. Actualment, el Quartet Casals és una formació de prestigi que actua arreu del món”. Ho explica amb orgull Santiago Coll, president del Fòrum d’Iniciatives Culturals de Santa Cristina d’Aro, que des de fa quinze anys organitza la Temporada de Música de Cambra d’aquesta localitat empordanesa: una proposta diferent, al mig dels grans festivals d’estiu, per la seva especialització i el seu encert a l’hora de programar sense grans pressupostos, però amb una notable intuïció. Amb el suport lògic de Joventuts Musicals d’Espanya i l’econòmic de l’Ajuntament de Santa Cristina, la Generalitat i la Diputació, el Fòrum ha apostat, sobretot, per joves talents en projecció i pels autors i els intèrprets catalans, amb algunes notables excepcions internacionals com ara el Vanbrugh Quartet, resident de la Universitat de Cork i de la Radiotelevisió Irlandesa, que actuarà el dissabte 9 de juliol a l’església parroquial de Santa Cristina –que aquest any continuarà sent l’escenari de tots els concerts, sempre a les 9 del vespre, ja que encara no està enllestida la nova sala polivalent–, en el que serà el tercer concert de la 15a temporada. Una temporada que aquest any, pels retalls pressupostaris, serà més curta i començarà més tard, concretament el 4 de juny, amb un concert del pianista brasiler Claudio Suzin Rodríguez i el violoncel·lista Domènec Surroca Sàbat, que interpretaran obres de Villa-Lobos, Debussy, Prokòfiev, Montsalvatge i Xostakòvix.\nEl dissabte 18 de juny hi actuarà el jove pianista Mario Mora (Cuenca, 1989), que el mes passat va guanyar el primer premi del III Concurs Internacional de Piano de Lagny (França). A Santa Cristina, Mora interpretarà dues sonates de Beethoven i Brahms.\nA l’esmentat concert del 9 de juliol, el quartet de corda irlandès Vanbrugh oferirà un programa que inclourà obres de Haydn, Prokòfiev, Schubert i la compositora irlandesa Deirdre Gribbin, de la qual estrenarà una peça titulada Merrow Sang.\nLa temporada continuarà el dissabte 16 de juliol amb un concert d’Amparo Lacruz (violoncel) –membre del Trio Kandinsky–, Andreu Riera (piano) i José Luis Estellés (clarinet), amb obres de Beethoven, Zemlinsky i Brahms. La Temporada de Música de Cambra arribarà al seu equador amb el pianista finlandès Marko Hilpo –premi al millor intèrpret d’Isaac Albéniz del concurs Maria Canals– que tocarà obres de Schubert, Ravel, Albéniz i Rakhmàninov. El 6 d’agost actuarà a Santa Cristina el duet format pel violinista Roberto González-Monjas i el pianista grec Giorgos Fragkos, amb composicions de Bach, Mendelssohn, Debussy, Ros-Marbà, Ravel i Mompou. Un altre prestigiós quartet de corda, el Quixote, interpretarà diverses obres de Cherubini, Arriaga i Mendelssohn, el 13 d’agost, i per al 20 d’agost el jove pianista Marc Heredia (Barcelona, 1988) proposa un repertori amb obres de Haydn, Mendelssohn i Beethoven. El 27 d’agost hi haurà un recital líric amb el tenor José Ferrero –que interpreta el paper protagonista de Turiddu en algunes de les funcions de la Cavalleria rusticana que estrena el Liceu aquest divendres– i el pianista Francisco Poyato. I tancarà la temporada el 3 de setembre un concert del violinista madrileny Miguel Colom i el pianista rus Denis Lossev, amb obres de Mozart, Cervelló, Chausson i Saint-Saëns.\nA més, s’han programat quatre conferències de temàtica musical: una de Jorge de Persia, el 14 d’agost, i tres de Joan Vives, el 21 i el 28 d’agost i el 4 de setembre. Tots els concerts seran gravats per Catalunya Música.\nLa Temporada de Música de Cambra de Santa Cristina d’Aro porta tres lustres descobrint joves talents incipients added by Redacció on 14/04/2011\nVerificació (no es una màquina) * Time limit is exhausted. Please reload CAPTCHA. cinc − dues =


Xina Glass Recognition Trophy Fabricants i proveïdors - Venda a l'engròs de fàbrica - CRISTALL brillant\nYiwu Shining Crystal Import & Export Co, Ltd és un millor fabricant de trofeos de reconeixement de vidre de la Xina i el proveïdor amb la fàbrica professional. Benvinguts al trofeu de reconeixement de vidre a l'engròs, productes de reconeixement de vidre que ens atorguen. Nom de l'element: trofeo de reconeixement de vidre en impressió en color Paraules clau: ...\nYiwu Shining Crystal Import & Export Co, Ltd és un millor fabricant de trofeos de reconeixement de vidre de la Xina i el proveïdor amb la fàbrica professional. Benvinguts al trofeu de reconeixement de vidre a l'engròs, productes de reconeixement de vidre que ens atorguen.\nNom de l'element: trofeu de reconeixement de vidre d'impressió en color\nParaules clau: trofeu de reconeixement de vidre\nNúm. De l'article: SGT-008\nMida (mm): 200x50x180 (pot variar)\nAplicació: impressió en color com a regals d'empresa\nYiwu Shining Crystal Import & Export Co, Ltd és un millor fabricant i proveïdor de la Xina Glass Trophy Award amb fàbrica professional. Benvingut a nosaltres als productes de trofeus de reconeixement de vidre a l'engròs.\nHot Tags: trofeu de reconeixement de vidre, Xina, fabricants, proveïdors, fàbrica, productes a l'engròs\nUn parell de: Premi de gravat en 3D de vidre de vidre de jade per a souvenirs\nSegüent: Trofeu de futbol de vidre


K-Lidoscopi de Cullera guanya el Vila de Mislata - Levante-EMV\nK-Lidoscopi de Cullera guanya el Vila de Mislata\nEl jurat del concurs de teatre en valencià reconeix la representació de «Això no és vida!» com el millor espectacle de 2015 i premia al seu director i a tot el conjunt d'actrius\nm. espí | valència 19.12.2015 | 04:15\nEls pronòstics es van acomplir. El grup de teatre K-Lidoscopi de Cullera arribava a la cerimònia de lliurament de premis del Vila de Mislata amb cinc nominacions i es va emportar tres premis. La companyia de la Ribera, nascuda el 2014, va ser la gran triumfadora de la nit, amb el primer premi en la categoria de millor espectacle i, per tant, el màxim guardó del concurs de teatre en valencià de Mislata, dotat amb 3.000€.\nEl premi a la millor actriu se'l van emportar el conjunt d'actrius de K-Lidoscopi: Ruth Falcó, Carol Romero, Rosanna Vidal, Encarna Sanfélix i Puri Fariza. A més, també va pujar a l'escenari del Centre Cultural de Mislata Juanfran Sáez, per a arreplegar el guardó de millor direcció.\nL'altra favorita a tenor de les nominacions -sis- prèvies a la cerimònia, la companyia Assaig-Teatre de València, es va emportar el segon premi. La representació de Questi fantasmi!, una versió lliure de la comèdia d'Eduardo De Filippo, va merèixer a ulls del jurat la medalla de plata del Vila de Mislata. A més, el grup de teatre de la Universitat de València va guanyar també el premi «Nemesio Batres» a la millor estètica de conjunt. El podi el va completar el grup Kauen-Teatre de l'Eliana, que només optava a una categoria, la més important, la de millor espectacle, i es van emportar el tercer premi.\nLa resta de categories van estar bastant repartides. El premi a Millor Actor va ser per a Carlos Flores, d´Aiguamar Teatre, de Gandia, companyia que també es va imposar en el premi «Maties Ruiz» a la correcció en l'ús de la llengua i la dicció, amb la seua representació de l'obra Trio Faraona.\nEl premi a la millor actriu de repartiment va ser para Aitana Bueno, del grup Laspontània-Teatre de València, per la seua actuació en Llar, dolça llar. La companyia es va emportar també l´accésit al millor espectacle. Ivan Miralles, del grup Passeig-Teatre de Cullera, se´n va anar a casa amb el premi a millor actor de repartiment.\nEl premi de l'espectador del XXXIII Vila de Mislata va ser lliurat a la companyia Pànic-Escènic, de València per la representació de l'obra Ton sexe... mon sexe.\nEn directo | La reforma constitucional, a debat\nCentre Cultural de Mislata Juanfran Sáez\nXXXIII Vila de Mislata


Visita UAB | Escola Santa Maria dels Apòstols\nPREINSCRIPCIONS: BATXILLERAT I CURES AUXILIARS D'INFERMERIA del 14 al 24 de MAIG - MATRICULACIÓ CICLES GRAU SUPERIOR: 24 MAIG\n● lunes, 13 de febrero de 2012\nEl dia 7 de febrer, va tenir lloc la Jornada de Portes Obertes de la UAB, adreçades als estudiants de segon de Batxillerat. Els estudiants de segon de Santa Maria dels Apòstols, van participar-hi, entre els 18.500 estudiants, procedents de 385 centres d'arreu de Catalunya i d'Andorra, que en tres dies visitaran el campus de Bellaterra per assistir a més de 200 conferències sobre les titulacions que imparteix la UAB. Hi assistiran també prop de 500 professors de secundària, del nostre centre hi ha assistit 3 professors.\nL'objectiu de les Jornades de Portes Obertes és oferir als futurs universitaris la possibilitat d'entrar en contacte directe amb el campus i d'informar-se sobre les característiques dels estudis que més els agradaria cursar. Les xerrades han tractat sobre totes les titulacions que s'imparteixen a la UAB, distribuïdes en dos torns de matí (a les 10 h i a les 12 h). Amb aquestes xerrades es vol resoldre tots els dubtes que poden tenir els nostres futurs estudiants universitaris, i decidir sobre el seu futur disposant de tota la informació possible. Les conferències es van veure ampliades amb visites i activitats arreu del campus. Els estudiants que ho van desitjar també van poder visitar les instal·lacions de Vila Universitària.\nLa UAB és una universitat capdavantera que imparteix una docència de qualitat, diversificada, multidisciplinària i flexible, ajustada a les necessitats de la societat i adaptada als nous models de l'Europa del coneixement. El seu compromís és satisfer les demandes de formació de les persones en els diferents moments de la seva vida. Estan ubicats en un campus, enclavat en un entorn natural de gran bellesa. Posant al teu abast una completa infraestructura creada exclusivament per a la vida universitària que concentra activitats acadèmiques, culturals i socials. Podeu veure les fotos a l'apartat de Batxillerat.\nEscola de pregària de joves\nTot és química 2a part\nDiferents activitats a Primària\nEstada a la Molina i Manresa\nProves d'avaluació secundària a 4ESO\nEl musical "els tres porquets"\n"El bosc urbà" al Fòrum\nTècniques Artístiques 2ESO


L'Autocinema de la Festa Major de la Seu projecta aquest dimarts 'El Laberinto del Fauno' — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / L'Autocinema de la Festa Major de la Seu projecta aquest dimarts 'El Laberinto del Fauno'\nL’aparcament del Doctor Peiró de la Seu d’Urgell oferirà aquest dimarts, a les 10 de la nit, l’oportunitat de veure des del cotxe la pel.lícula El Laberinto del Fauno, amb la tradicional sessió d’autocinema que se sol fer en el marc de la Festa Major de la capital alturgellenca.\nEnguany aquest acte es fa un dia abans del que era habitual, per no coincidir amb la cloenda, dimecres, del Festival Internacional de Música Joan Brudieu. Els vehicles podran entrar ja a partir de les 9 del vespre a l’aparcament del Doctor Peiró. El so del film es podrà escoltar simultàniament per RÀDIOSEU (107.2 FM).\nEl Laberinto del Fauno ha estat guardonada amb tres Oscar en l’edició d’enguany. Una de les estatuetes va ser la de millor maquillatge per a David Martí i Montse Ribé, que van esdevenir així els primers catalans que guanyen un premi de l’Acadèmia. A més a més, la pel.lícula ha estat la més taquillera en castellà de la història i ha guanyat set premis Goya.\nLa trama se situa en un poble del nord d’Espanya a l’any 1944, on una nena d’onze anys rep la revelació d’una estranya criatura que li farà entrar en un procés en què es mesclen la fantasia i la cruel realitat d’aquella època.


Els nens i nenes ucraïnesos que es troben a l’alberg ja van a l'escola - Ràdio Televisió El Vendrell\nEls nens i nenes ucraïnesos que es troben al Vendrell, allotjats a l’alberg, ja han començat a anar a classe. Molts d’ells ho han fet a l’institut escola Coma-ruga a on s’han repartit per les diferents classes per facilitar la seva socialització. Des de la direcció del centre s’ha remarcat que ara el més important és que tinguin un suport i un acompanyament emocional.\nalberg Escola Institut-Escola Coma-ruga ucraïnesos\nEls ucraïnesos allotjats als albergs seran reubicats si és necessari\nEl cap de setmana ens ha deixat imatges com la que veuran. Un grup d’ucraïnesos que s’allotgen a l’alberg al davant del búnquer de la Guerra Civil de les Madrigueres, que recentment s’ha pintat amb la imatge del Guernica. Sobre\nMés de cent persones procedents d’Ucraïna a l’Alberg de Coma-ruga\nL’alberg de Santa Maria del Mar de Coma-ruga acull 104 de les 164 persones procedents d’Ucraïna acollides a Catalunya. L’equipament, gestionat per la Generalitat és el principal punt d’acollida d’ucraïnesos que ja eren a Catalunya quan va esclatar el conflicte


Salvem alerta dels danys als aiguamolls per l'obra a la carretera de Roses a Palau - Diari de Girona\nSalvem alerta dels danys als aiguamolls per l'obra a la carretera de Roses a Palau\nL'entitat va portar a terme una acció ahir col·locant un cartell qualificant la infraestructura de «desproporcionada». Denuncien que la millora del vial és «innecessària, que hi ha vies alternatives i que afectarà el paratge natural\ncarme vilà 09.02.2019 | 01:47\nL'acció de protesta d'ahir al matí de Salvem l'Empordà. jaume purcallas\nL'acció de protesta d'ahir al matí de Salvem l'Empordà.\nUn gran cartell a la carretera GIV-6103 qualifica de «despropòsit» els treballs de millora a la GIV-6103 entre Roses i Palau-saverdera creuant els aiguamolls de l'Empordà. La col·locació del cartell ha estat una acció de protesta d'Iaeden-Salvem l'Empordà que constata que aquestes obres són innecessàries perquè hi ha altres vies alternatives. La Diputació de Girona invertirà 1,7 milions d'euros en aquests treballs.\nLes obres van començar aquesta setmana i ja van suposar la tala d'una alzina centenària a peu de carretera. Des de l'entitat consideren que suposarà una agressió al territori sense cap mena de sensibilitat amb el fet que es troben en un espai protegit com els aiguamolls de l'Empordà.\nEls ciutadans que es mouen per aquest territori disposen d'altres carreteres per desplaçar-se entre les poblacions. La carretera uneix Palau amb la primera rotonda de la C-260 de Roses. Des de l'entitat han explicat que el 80% d'aquesta carretera, d'uns 3 quilòmetres en total, es troba dins del Parc Natural dels Aiguamolls de l'Empordà, vorejant part de la Reserva Natural Integral dels Estanys.\n«A més, s'està redactant un Pla de Gestió de la Reserva Integral I -que queda afectada per aquesta carretera- i una de les prioritats és minvar el número d'atropellaments i l'impacte negatiu de les carreteres sobre la fauna del Parc», expliquen.\nL'execució dels treballs implicaran, segons lamenten, la transformació sobre aquest espai protegit, augmentant-ne la pressió antròpica i el trànsit rodat. Com ja havien denunciat en altres ocasions, el Parc Natural «va fer els seus informes per matisar els impactes, en comptes de negar-se a ampliar-la». Des de l'entitat posen de manifest que els usuaris no han reclamat l'ampliació.\nLa Diputació de Girona argumenta la necessitat per motius de seguretat però l'entitat es queixa que «no ha obtingut documentació seriosa de cap registre d'incidències ni accidents greus en aquesta carretera, ni s'han realitzat càlculs seriosos d'IMD (intensitat mitjana diària de trànsit) que podrien servir per avalar una carretera al bell mig del Parc Natural. Des de la Diputació de Girona constaten que el projecte compta amb el vistiplau del Departament de Medi Ambient i que està aprovat des de l'any 2011.\nArbúcies estrenarà dissabte el complex d'aigua i salut.\nAcaben les obres de l'N-260 al seu pas per Cabanelles.


Tallers de titelles en família – Escola TitereArte\nTiterearte realitza des de la seva àrea de difusió, tallers de titelles en horari escolar com a extraescolar.\nUna de les variables dels tallers extraescolars són els tallers en família.\nMares, pares, avis i nens gaudeixen del taller en el qual no solament es construeixen les titelles, sinó que a més aprenen a manipular-los i a explicar entre tots una història.\nLa Diputació de Barcelona subvenciona aquestes activitats per facilitar als municipis de menys de 20.000 habitants unes jornades de joc i expressió en família.\nEls propers tallers seran a Òrrius. Ja els explicarem més detalls.\nhttps://titerearte.es/wp-content/uploads/2015/08/primer-taller-familiar-en-Llacuna.jpg 360 1030 TitereArte https://titerearte.es/wp-content/uploads/2020/06/logo-titere-300x86-1.jpg TitereArte2015-09-03 23:47:522015-09-03 23:57:00Tallers de titelles en família\nTallers d’interculturalitat Titerearte en el Programa.cat


Transició Ecològica organitza dins de la campanya un taller amb degustació de productes de proximitat\nLa Regidoria de Transició Ecològica de l'Ajuntament de Castelló commemorarà el Green Friday aquest dissabte 27 de novembre en una jornada que implicarà la ciutadania en un consum sostenible i de proximitat. Aquesta jornada es durà a terme en el marc de la campanya d'educació ambiental de Celebrem amb la Natura. Les persones interessades poden inscriure's en info@itinerantur.com\nCelebrem amb la Natura, que organitza la regidoria que dirigeix Fernando Navarro amb la col·laboració de la firma d'ecoturisme Itinerantur, posarà en valor el Green Friday, una cita que advoca per uns hàbits de consum responsables, verds i centrats en els productes de proximitat i del xicotet comerç. Una via per a mitigar les conseqüències de la crisi climàtica, millorar la qualitat de vida de la ciutadania, garantir una sobirania alimentària i ajudar als productors i comerciants locals.\nLa Regidoria de Transició Ecològica desenvolupa durant l'any la campanya Celebrem amb la Natura per a posar en valor la riquesa ambiental de la ciutat i promoure formes de consum saludable i de quilòmetre zero. Són una quinzena d'activitats, que comprenen tallers, rutes ciclistes i de senderisme, xerrades o gimcanes. .


Estic deprimit | GenTMB\nGairebé tots hem estat tristos alguna vegada, forma part de la vida. Però si aquesta tristesa o actitud depressiva és molt intensa i es manté en el temps, pot tractar-se d'una depressió clínica. Si aquest és el teu cas, necessites contactar amb un professional que t'ajudi.\nPersonal d'infermeria del Servei de Prevenció, en col·laboració amb el Col·legi Oficial d'Infermeres i Infermers de Barcelona / 24.10.16 - 08:22h\nCom sé si estic passant per una depressió clínica?\nAlguns del símptomes que pots experimentar són: decaïment sostingut, pèrdua de la gana, perdre l'interès per aquelles activitats que abans et motivaven, insomni o tenir problemes per concentrar-te.\nLes depressions no són totes iguals. Pots tenir trastorn en l'estat d'ànim amb símptomes com ara la tristesa patològica, la irritabilitat o la sensació de malestar; que aquests símptomes siguin més lleus però que tinguin més durada en el temps. Consulta els símptomes en detall per poder detectar-los.\nEntre les principals causes que ens poden desencadenar una depressió hi pot haver factors genètics, fisiològics, personals o també ambientals, com l'estrès, l'ansietat o la incapacitat per resoldre un problema que ens afecta.\nEl tractament de la depressió es pot abordar des de diferents vies, ja que normalment no hi ha un únic factor causal. La depressió clínica, però, és una de les malalties més tractables. De cada 10 persones amb depressió, 8 milloren amb l'ajuda professional.\nSi tens cap d'aquests símptomes durant més de 5 dies o t'està afectant a la teva vida diària, demana cita a la teva infermera o centre de referència.\nSi tens cap d’aquests símptomes durant un període continuat o t’està afectant a la teva vida diària, demana informació al Servei de prevenció (existeix un Programa assistencial des del 1999); o bé demana cita a la teva infermera de referència.


Més que un blog: Més difícil encara\nNova victòria per la mínima (la quarta en sis partits de Lliga) el dia en que Messi va tornar a caure lesionat (2-1 davant el Las Palmas, tots dos de Luís Suárez). Si el camí feia pujada fins el mes de gener, ara encara s'inclina una mica més.\nAra feia dos anys que Messi no es lesionava, en aquells primers mesos de l'any del Tata en que no hi havia manera que fes net, i que tot s'arrossegava des de l'anada dels quarts de final de la Champions a París. Fins aleshores, quatre temporades i mitja sense lesions del millor jugador de la història. Ara, el Barça haurà de conviure sense el Millor en un període aproximat de dos mesos. Molta por.\nPel que fa al partit, absolutament condicionat pel fet de la lesió de Messi, el Barça va seguir pecant del mateix que en els últims partits: un forat negre al darrera i una preocupant manca d'encert davant, inclosos els penals (un de quatre en Lliga).\nAra bé, també tenim bones notícies; Sergi Roberto. El millor jugador del partit, sense dubte. D'una centrada seva (quin gust veure una centrada així!), va arribar el primer gol. A Alves li ha arribat la competència per on menys s'esperava. També va tenir bons minuts Munir, un jugador que dóna la sensació que si disposa de més minuts pot donar moltes més coses a l'equip de les que ha donat fins ara. I ara sembla que si els tindrà.\nEl període sense Messi comença amb una setmana prou difícil, amb la visita del Bayer Leverkusen al Camp Nou i un desplaçament a Sevilla. Sort que el Madrid ens va donar un cop de mà ...\nPublicat per Roger a 11:58\nEtiquetes de comentaris: Leo Messi, Lliga 2015 - 2016, Luis Suárez, Munir, Sergi Roberto


BIBLIOTECA ESCOLA MONT-ROIG: d’abril 2016\nVI MARATÓ DE CONTES\nEl divendres 22 d’abril vam celebrar la VI Marató de Contes. Els pares i mares de l’escola varen venir carregats d’il·lusió, entusiasme, màgia, fantasia... i amb moltes, moltes ganes d’expressar i transmetre emocions, sentiments... Tot l’alumnat estava expectant amb cada un dels contes. En cada un dels escenaris s’hi van poder veure quatre contes, tots ells molt especials per al seu públic.\nGràcies per la vostra col·laboració, sense vosaltres no seria possible aquesta tarda tan especial per als més petits de l’escola.\nPublicat per escolamontroig a 21:51 Cap comentari:\nDivendres els alumnes de cicle mitjà vam rebre la visita d’en Miquel Desclot poeta, escriptor i un autèntic mag de les paraules. En Miquel ens va fer una pinzellada de què és ser escriptor i en què consisteix aquest ofici. El va comparar amb el circ i la màgia.\nPoc a poc ens va introduir al món de la poesia tot recitant-nos alguns dels seus poemes. Al mateix temps, ens animava a buscar els músics o els instruments que hi ha en cada poema. Va ser una sessió força engrescadora i motivadora per continuar treballant la poesia. Després li vam poder fer un munt de preguntes sobre les seves obres, la inspiració per escriure, els poemes... i alguna pregunta de caire més personal.\nA la biblioteca continua havent-hi l’exposició de diferents obres d’en Miquel, però ara algunes d’elles amb dedicatòria del propi autor.\nMiquel, gràcies per la teva visita!\nPublicat per escolamontroig a 7:01 Cap comentari:\nAquest proper diumenge 10 d'abril a partir de les 11 del matí es celebrarà una jornada lúdico-familiar al voltant del món del conte “Encontats”, mercat del conte infantil, a Balaguer. On hi podreu trobar jocs gegants, tallers, contacontes, parades de llibres... i moltes altres coses.\nPublicat per escolamontroig a 22:16 Cap comentari:\nApadrinament Lector (9)\nCicle Inicial (15)\nCicle Mitjà (18)\nCicle Superior (9)\nServei Préstec (3)


Crònica 88a Sessió (28-11-2015) | Club Amatent\nCrònica 88a Sessió (28-11-2015)\nPublicat per Club Amatent a les 10:58 0 comentaris\nTornem una jornada més a gaudir dels jocs de taula al Club Amatent. Portavem dues sessions amb una assistència extraordinària, i malgrat que aquest cop ha disminuit l'assistència hem arribat a ser fins a 29 persones alhora a la tarda. Molts amatents no han pogut venir perquè estaven preparant-se per la nostra participació de diumenge a la Fira del Jocs de Tona, on ens hem encarregat de dinamitzar la ludoteca i explicar als assistents com es juguen als jocs de taula. Pròximament us hi farem una crònica de com ens va anar.\nLa gran novetat de la sessió ha estat la novetat d'Edge Super Dungeon Explore. Un altre joc d'aquests de semi-dungeon crawler amb figuretes d'estil manga que ens agraden tant per la seva posada en escena gràcies a les seves figuretes tant detallades i per ho inmersiu que implica anar liquidant monstres. Va deixar molt bon gust de boca a tots els assistents que el van poder provar.\nI la gran sorpresa i protagonista de la sessió és l'adquissició de nous jocs a la nostra ludoteca, d'un gran nivell de jugabilitat i que han estat escollits pels socis com els més adients per al nostre club (sense tenir en compte, obviament, els jocs que ja dispossem o que podem adquirir en un futur). Com podeu veure molts ja els hem jugat prèviament i no els jugavem més perquè qui els tenia no el portaven al club, però ara com ja hi són es poden jugar sempre que ens vingui de gust.\nEn aquest aspecte el gran protagonista ha estat PitchCar. Un joc que ja deveu conèixer d'altres sessions que consisteix en una cursa semblant al joc de les txapes, però amb materials de fusta d'alta qualitat. Un joc d'habilitat molt adictiu al que sempre ve de gust jugar. Nomès tenim el joc bàsic, és molt més divertit amb expansions perquè té salts, túnels i corves amb varis camins, però malgrat tot el bàsic també agrada i la mostra és la quantitat de persones que el van jugar.\nUn altre joc dels que acabem d'adquirir que ha tingut molt d'èxit i que és extremadament divertit per jugar en família és el Colt Express. Un joc ambient en el Far West on juguem el paper d'uns bandits que volen fer-se d'or atracant un tren. Mirarem de fer-nos amb els màxims diners possibles, però tindrem com a enemics els altres lladres (jugadors) que també tindran el mateix objectiu. Ens donarem cops de puny per fer despendre els seus botins, ens dispararem per a inutilitzar cartes dels rivals i mirar d'aconseguir la recompensa de 1,000 monedes per descarregar el cartuig de monicions, anirem amunt i avall del tren, mourem el sheriff per esgerrar els plans dels altres, etc. La gràcia del joc és que primer es juguen les accions del torn i després es realitzen. Algunes es faran de manera oculta. En qüestió de lo que juguen els altres pots intuir què intentaran fer. A més a més, si t'enxampa el sheriff o et donen un cop de puny et desplaçaran de casella, per lo que pots arribar a veure esgerrada les teves accions. Un joc molt divertit amb un caos divertit i molt de joc psicològic per mirar que les teves accions arribin a bon port. Realment sortirà molt a taula aquest joc, que a sobre té una ambientació molt aconseguida amb tokkens de cartró i el seu disseny comiquero en les cartes està també molt divertit.\nTambé volem destacar la col·laboració de l'editorial Cayro, amb un seguit de jocs de tipologia Party Game, senzills però divertits, la majoria de cartes en capses petites, lo que ajuda molt a portar-los quan anem de viatge i volem entretenir-nos un momentet entre descans i descans sense tenir que desenvolupar un taulell ple de fitxes (que això sempre és engorrós en els viatges tant per montar com per transportar). Vam estar provant uns quants i en pròximes sessions en jugarem a més i n'ampliarem les impressions.\nUn altre joc molt familiar i que pot agradar als amants de la cultura (i en certa manera als amants del Trivial Pursuit) és el joc de Devir anomenat Terra. És el germà bessó del Fauna, però aquest cop la temàtica no és d'animals sinò de geografia i cultura històrica en general. Un seguit de successos, emplaçaments, escultures i monuments arquitectònics els tindrem que situar al llarg del mapa mundi, així com endevinar en quin període han transcorregut fent votacions aproximades sobre el seu any, o ve la mesura en metres de l'obra arquitectònica, etc. Per torns es va votant a una de les vàries preguntes sobre l'obra o l'indret en qüestió i si ho encertes reps més punts que no pas si t'hi apropes (i si vas molt errat no puntues res). Un joc molt divertit per als qui els agraden els jocs culturals. Hi ha varis nivells i tantíssimes cartes que és bastant difícil aprendre-se-les totes (malgrat que si t'hi posses es poden memoritzar, però serà tot un éxit si hi jugues tant com per aconseguir-ho!). Un joc que està molt bé per jugar de tant en tant i que recomanem moltíssim. Com podeu veure es van jugar vàries partides.\nUn joc que encara no té gaire falera al club però que té molts seguidors al llarg d'internet i que enganxa molt. Parlem del Dice Masters. Un joc per 2 jugadors on tens un exèrcit de lluitadors de la famosa saga Marvel X-Men i vas fent atacs mitjançant uns daus. La gràcia és la gestió d'aquests daus, que els pots fer servir per vàries coses, i has de preveure quan els tindràs disponibles i quan en reserva. Hi ha uns daus genèrics i uns altres més potents dels propis personatges. Aquest estira i arronsa és la part estratègica del joc que tant agrada i que soluciona una mica l'atzar en les tirades dels daus. A més a més és un joc on comprant uns sobres individuals pots anar adquirint lluitadors més poderosos, una mica com passa amb les cartes del Màgic (vaja, agafa la mateixa idea de mercat). Si estàs acostumat a jugar en parella el recomanem.\nUna altra novetat que vam adquirir la passada sessió però que hem esperat a aquesta per estrenar-lo (malgrat que ja vam jugar-hi a una versió crowfunding) és el Noches de Sangre de l'editorial GDM. Un molt bon joc familiar ambientat en les terrorífiques històries de vampirs i monstres en una escena apocalíptica on queden molts pocs supervivents. Tenim un personatge amb una vida, una força i un grau de fugir, a més d'una habilitat especial única. Tenim que sobreviure un seguit de dies on uns dies agafarem provissions per mitjà d'un draft de cartes (el primer té més per escollir i els ultims menys) i uns altres dies apareixen monstres. El primer jugador està obligat a lluitar contra el monstre, els altres poden escollir si afeguir-se a matar-lo o intentar fuguir (pot ser que no aconsegueixi fuguir i es mengui el mal), qui més mal fa és qui s'endu el monstre de premi (no sempre és bo liquidar als monstres), i es lluita per valors de força dels supervivents que anem arreplegant i les diferents armes que tenim, a més d'una imprescindible tirada de daus. Uns altres dies toca alimentar a la colla i si no tens menjar pagues amb vida. En definitiva, un joc molt complert, de toc familiar però molt inmersiu, amb moltes possibilitats de jocs encara que la mecànica és sempre la mateixa. Realment val molt la pena jugar-lo ja que surts molt content de l'experiència guanyis o perdis.\nUn altre cop es va jugar al Splendor, el joc que ens té enamorats (perquè sempre el juguem a les sessions, en portem moltes jugant-lo consecutivament), pocs jocs de durada curta (30 minuts) aporten tanta estratègia i jugabilitat. Un joc de fer-se amb cartes mitjançant uns diamants, inicialment els aconsegueixes agafant-los gastant torns però a mesura que tens cartes les vas fent servir per estalviar-te fer servir diamants (tot i que seguiràs necessitant-ne), quan quasi pots comprar cartes sense necessitar diamants s'agilitza molt la partida i quasi queda poc per terminar. Puntuen les cartes que tenen una xifra (són els punts de victòria) i guanya el primer en arribar a 15 punts, però inicialment agafar-ne que no tinguin punts és bona opció per assolir objectius i abaratir les altres. També pots quedar-te cartes (fins a 3) i guanyar un diamant comodí. Un joc que té molt de suc i per això agrada tant. Avui destaquem una versió print-and-play amb un redisseny de la sèrie Caballeros del Zodíaco.\nPer acabar us deixem amb coneguts i bons jocs de Devir que han sortit a taula i que mai deixaran de sorprendens, com a clàssics eurogames com el cas de l'Stone Age (que malgrat tenir un caire familiar és un joc amb molta estratègia, opcions i gestió d'accions i recursos, per això agrada tant a famílies com a jugons), com a populars jocs com és el cas del King of Tokyo (un joc de donar-se cleques per mitjà de daus i cartes potenciadores, simulant les clàssiques pel·lícules de monstres gegants tipus King Kong i Godzilla, un joc molt àgil i divertit i dels millors de llençar daus i que no siguin gaire complicats), com també jocs per a nens com el recent guanyador d'Essen en la secció infantil Fila Filo (un joc amb un enginyós sistema d'imans i politges on has d'arribar a la meta amb les teves formiguetes abans que ningú, i vas fastidiant als rivals capturant les seves formigues amb les aranyes o soterrant-les dins una soca, a més que pots aprofitar el moviment dels rivals situante amunt d'elles).\nPer acabar us deixem amb el Jungle Speed, un joc d'habilitat molt divertit i on cal tenir molt bona percepció, ja que has de ser el primer en agafar el totem central quan es donen unes situacions de similitut de cartes, però n'hi ha de tants semblants que pot fallar-te la vista i agafar-ne quan no toca (llavors penalitza). A més a més hi ha cartes on s'agafa si coincideix el color, o ser el primer en agafar el totem del centre, etc. Us esperem a la pròxima sessió, no falteu! ;)\nEtiquetes de comentaris: colt express, Crònica, dice masters, fila filo, jungle speed, King of Tokyo, noches de sangre, pitchcar, sessio, splendor, stone age, super dungeon explore, terra Envia per correu electrònic BlogThis! Comparteix a Twitter Comparteix a Facebook


EL BLOG DE EDUARDO ROJO: La política d’ocupació de la Unió Europea durant la crisi (octubre de 2007 a desembre de 2009) (V)\nLa política d’ocupació de la Unió Europea durant la crisi (octubre de 2007 a desembre de 2009) (V)\nXII. Recomanació del Consell de 25 de juny de 2009, relativa a l’actualització el 2009 de les orientacions generals de política econòmica dels Estats membres i de la Comunitat i a l’execució de les polítiques d’ocupació dels Estats membres\n1. La norma comunitària actualitza les orientacions aprovades l’any 2008, amb la finalitat de reflectir els avenços aconseguits en els plans nacionals de reformes i els principis del pla de recuperació econòmica aprovat el 2008 i concretats en el document de la Comissió de 4 de març d’aquest any, titulat Gestionar la recuperació econòmica, al qual el Consell Europeu de caps d’Estat i de govern que es va dur a terme a Brussel•les els dies 19 i 20 de juny va donar el seu vistiplau.\n2. Respecte a Espanya, recordem que la valoració de la seva política econòmica i d’ocupació el 2008 va ser globalment positiva. La Comissió va destacar els avenços experimentats en matèria de taxa d’ocupació, sobretot la femenina, tot i que alertava sobre la necessitat de continuar intensificant les reformes en l’àmbit educatiu per encarar un dels reptes més preocupants de cara al futur al nostre país, com és l’elevat nombre d’estudiants que abandonen prematurament els estudis.\nPel que fa a altres reptes del futur pròxim, la Comissió va insistir en punts que s’havien abordat en informes d’anys anteriors i que són els següents: “Prendre totes les mesures necessàries per continuar modernitzant la política de protecció de l’ocupació, per reforçar la flexiseguretat al mercat laboral per lluitar contra la segmentació i fer més atractiu el treball a temps parcial; incrementar la productivitat augmentant els nivells de qualificacions i innovació; prosseguir la tasca en curs d’integració dels immigrants al mercat laboral; continuar augmentant l’accés a l’assistència infantil, i dur a terme reformes en els sistemes de pensions i sanitari a fi de millorar la viabilitat fiscal a llarg termini”.\n3. En les recomanacions que la Comissió formula per a l’any 2009, es mostra preocupació per la situació econòmica i el seu impacte sobre l’ocupació, preveient que la taxa de desocupació pugui arribar al 16 % i amb un impacte especial sobre immigrants, joves i treballadors poc qualificats. Per això per a la Comissió el repte fonamental a mitjà termini és prosseguir les reformes estructurals per sostenir el creixement, corregir el dèficit per compte corrent i facilitar la reestructuració del sector immobiliari. Des de la perspectiva laboral, es demana a Espanya que continuï avançant en les reformes estructurals i que “promogui una transició ràpida al mercat laboral, fomentant més la mobilitat, millorant la capacitació i lluitant contra la segmentació del mercat laboral”. A més, s’insisteix en la importància d’adoptar mesures que corregeixin el dèficit important, respecte a la mitjana comunitària, d’abandonament escolar prematur, així com d’incrementar el nombre de joves que finalitzen l’educació secundària superior. La Comissió també demana que s’intensifiqui la competència al sector dels serveis.\nXIII. Comunicació, de 14 d’octubre de 2009, de la Comissió. Sostenibilitat a llarg termini de les finances públiques en un context de recuperació de l’economia.\nSegons el que es pot llegir en la introducció del document presentat per la Comissió, es tracta d’avaluar la sostenibilitat de les finances públiques dels Estats membres de la Unió Europea, i se situa en el marc de la reflexió sobre quines estratègies són les més adequades per sortir de la crisi econòmica i financera, com també en el marc de les reformes de les economies europees, i tot això tenint com a punt de referència l’Estratègia per a l’Europa del 2020.\nEn aquest marc de consideracions generals, destaca la preocupació de la Comissió per l’increment dels dèficits públics als Estats de la UE, que han passat d’una mitjana del 0,8 % del PIB el 2007 “a una mitjana del 6 % del PIB el 2009 i entorn del 7 % el 2010”. La Comissió es mostra especialment preocupada per aquests increments i fa una crida a l’aplicació de reformes estructurals i de mesures de sanejament, per evitar que els anys vinents es produeixin increments considerables de la despesa en interessos del deute i en pensions públiques, en assistència sanitària i en cures de llarga durada, increments que majoritàriament tenen a veure amb el procés d’envelliment de la població.\nLa Comissió, en tot cas, és conscient de la difícil situació de l’economia dels seus Estats, per la qual cosa defensa, igual com han fet els últims mesos altres institucions i organismes econòmics internacionals, que una política fiscal expansiva en temps de crisi no afecta negativament la sostenibilitat, però amb la consideració obligada que les mesures que s’adoptin han de ser temporals i han de desaparèixer de manera gradual una vegada es confirmi la recuperació. Precisament en les conclusions s’insisteix en aquesta tesi i s’exposa que “una política fiscal fructífera que tendeixi a combatre la recessió no és incompatible amb l’objectiu de la sostenibilitat de les finances públiques a llarg termini”.\nÉs obvi, igualment, que la situació de partida és diferent segons de quin Estat es tracti; és a dir, el risc a llarg termini és diferent i dependrà de tres factors als quals es refereix la Comissió: “a) Les diferències en les situacions pressupostàries inicials de les seves administracions públiques el 2009, incloent-hi els nivells de deute i dèficits estructurals; b) les diferències en el finançament i l’abast dels sistemes de protecció social; c) les diferències en el potencial de creixement, que es deriven dels seus respectius nivells de desenvolupament i de les seves previsions d’evolució demogràfica”.\nAmb la utilització d’aquests tres criteris, la Comissió crida l’atenció sobre la difícil situació en la qual es troba Espanya i anima a l’adopció de reformes en el sistema de protecció social davant del creixent progrés d’envelliment de la població i el correlatiu augment de la despesa pública per atendre les necessitats que se’n deriven. Certament aquesta situació no solament es dóna a Espanya, però volem destacar aquesta referència expressa al nostre país, la “bretxa de sostenibilitat” del qual ha augmentat en relació amb avaluacions anteriors. No obstant això, també volem posar de manifest que la mateixa Comissió reconeix el valor de l’increment de les finances públiques en la difícil situació en què vivim, sobretot en l’àmbit de la protecció social, per atenuar els seus efectes econòmics i socials, per la qual cosa la crida (no només a Espanya, sinó també a diversos països més) per reduir els dèficits públics es fa amb la referència a la seva posada en marxa “tan aviat com les condicions ho permetin”.\nPer avançar en aquesta línia i tornar al camí d’un creixement sostenible —i prenent com a punt de referència l’estratègia elaborada en la ja llunyana reunió del Consell Europeu a Estocolm el 2001—, l’estratègia que es vol seguir ha de tenir tres objectius: en primer lloc, la reducció dels nivells de dèficit i deute; en segon lloc, i és el punt més important des de la perspectiva de les polítiques d’ocupació, un augment de les taxes d’ocupació; finalment, la reforma dels sistemes de protecció social. La Comissió exposa de manera clara i contundent que l’estratègia que s’ha de seguir en el moment present ha d’operar amb els tres objectius de manera conjunta, “mentre que abans de la crisi els tres components de l’estratègia representaven opcions entre les quals es podia elegir”.\nSobre l’augment de les taxes d’ocupació, es destaquen els avenços importants aconseguits fins ara per incrementar la presència femenina i dels treballadors d’edat avançada (de 55 a 64 anys) en el mercat de treball, i es fa una remissió a les regles i criteris assenyalats en un altre document comunitari: la important Comunicació de 4 de març sobre la manera de gestionar la recuperació econòmica, amb una combinació adequada dels mecanismes de flexibilitat i seguretat, i amb una nova i seriosa crida als Estats perquè s’abstinguin d’adoptar mesures com les jubilacions anticipades com a hipotètica resposta a l’augment de la desocupació i als processos de reestructuració industrial. Una indicació clara de la necessitat de mantenir polítiques salarials adequades i no restrictives, sobretot per als qui perceben ingressos d’escassa quantia, es troba, segons la nostra opinió, en la manifestació que apareix al document sobre la necessitat que “les polítiques hauran d’estar en sinergia amb els objectius socials de donar suport a les rendes dels ciutadans més desafavorits, amb la qual cosa s’estimularia la demanda agregada”.\nDes d’una altra perspectiva, però també íntimament relacionada amb l’ocupació, es defensa la conveniència d’adoptar reformes que millorin el funcionament de l’educació, la R+D i la innovació, a fi de contribuir al desenvolupament tecnològic i a l’increment de la productivitat, amb una crida addicional a l’adopció de mesures que reforcin “l’àmbit de les tecnologies respectuoses amb el medi ambient”.\nA més del que s’ha exposat en el paràgraf anterior, la Comissió alerta, en l’àmbit de la protecció social, sobre la necessitat de reformar els sistemes de pensions i d’assistència social com a principal instrument de política econòmica que pot garantir a mitjà i llarg termini la sostenibilitat de les finances públiques. La Comissió també examina amb un interès particular les propostes d’alguns Estats d’augmentar l’edat de jubilació efectiva, valorant l’efecte favorable que sobre les rendes dels pensionistes podria tenir un major període de vida laboral i una major acumulació de drets de pensió, si bé —i en consideració als diferents sistemes existents als Estats membres— deixa a cada un dels Estats que estableixi “la reforma que s’adapti millor a les seves característiques i preferències socials”, a més d’assenyalar que “és convenient que s’arribi a un consens per aplicar-la”.\nXIV. Comunicació, de 23 de novembre de 2009, de la Comissió. Missatges clau de l’Informe sobre l’ocupació a Europa del 2009.\n1. En la introducció del text es destaca la gravetat de la crisi econòmica que hi ha des de mitjan 2007, l’impacte de la qual ha donat lloc, segons la Comissió, “a la recessió més greu de les que hi ha hagut des de la Segona Guerra Mundial”, amb un impacte molt intens sobre la destrucció d’ocupació i que ha suposat la pèrdua d’una part important dels llocs de treball creats entre el 2005 i el 2008 (en aquest període es van crear 9,7 milions de nous llocs de treball). En efecte, es calcula que es podrien perdre més de 7 milions de llocs de treball en el període 2009-2010, i que l’any vinent la taxa de desocupació comunitària arribarà als dos dígits, amb el seu impacte negatiu sobre l’objectiu d’assolir les taxes d’ocupació previstes en l’Estratègia de Lisboa per a tots els treballadors, les dones i les persones d’edat avançada.\nEs recorden les mesures que han adoptat els poders comunitaris i els Estats membres per afrontar la crisi, amb referència als compromisos adquirits en la cimera sobre l’ocupació que es va dur a terme el 7 de maig. Es constata també la necessitat de fer un seguiment permanent i actualitzat de les mesures adoptades per estar preparats quan la crisi finalitzi i poder saber també com s’ha de respondre a hipotètiques futures situacions d’incertesa econòmica i el seu impacte sobre l’ocupació.\n2. L’informe d’aquest any se centra en dos aspectes que han estat objecte d’una atenció especial en els debats que estan tenint lloc sobre cap on s’ha d’orientar la futura Estratègia Europea d’Ocupació per al nou decenni. En concret, es tracta de la dinàmica dels mercats laborals, per una part, i de les implicacions del canvi climàtic per als mercats laborals, per una altra.\nRespecte al primer, es fa èmfasi en el debat de quines han de ser les mesures apropiades que cal adoptar per aconseguir que les persones que han quedat afectades per la crisi puguin tornar a l’ocupació, i així evitar l’impacte de la desocupació de llarga durada i les seves nocives conseqüències per al benestar de les persones i la competitivitat de les economies. Sobre el segon, s’emfasitza la conveniència d’apostar per una economia intensiva en coneixement i baixa en carboni, amb la creació de nous llocs de treball que permetin incorporar al món laboral nous treballadors i adaptar bona part dels presents, dirigint-los cap a les noves activitats productives o a les “antigues” reestructurades, per a la qual cosa és necessari un esforç intensiu de formació.\n3. L’informe constata que la flexibilitat dels mercats laborals europeus és bastant elevada i dinàmica, com demostra el fet que la taxa de rotació del personal va ascendir a una mitjana del 22 % entre el 2002 i el 2007 —a Espanya va ser fins i tot més elevada (entre el 25 % i el 30 %), producte sens dubte, segons la nostra opinió, de la important presència de l’ocupació de durada temporal—. Lògicament, la rotació juvenil és més elevada que la dels treballadors de més edat, i tendeix a disminuir com més elevat és el nivell educatiu, circumstància que ens porta a pensar en l’elevat grau d’involuntarietat que ha de tenir la rotació, per tal com afecta sobretot joves, dones i persones amb baix nivell educatiu, que es veuen obligats a canviar d’ocupació per la difícil situació en què es troben en el mercat de treball.\n4. Els importants fluxos d’entrada i sortida del mercat laboral es posen de manifest a escala comunitària quan es comprova que durant el període abans esmentat una tercera part de les persones aturades i prop d’un 10 % de les inactives van trobar feina en un any. Quins serien els nivells òptims de rotació? El document comunitari no es defineix clarament sobre aquesta qüestió i només destaca els punts que han de ser objecte d’atenció i debat. Si el mercat laboral —i les seves institucions— és rígid, pot provocar dificultats per anar transferint mà d’obra des de sectors en declivi o en dificultats fins a altres en expansió. D’altra banda, però, una rotació de personal elevada pot anar associada a costos en benestar (i a Espanya hem tingut exemples característics d’això en els últims anys, segons la nostra opinió), com pot ser “una elevada desocupació friccional, costos d’adequació de l’oferta i la demanda, una pèrdua de capital humà específic i, probablement, l’augment de la despesa en prestacions per desocupació”.\nL’adopció de mesures que afavoreixin la millora del nivell formatiu dels treballadors i la progressiva adaptació dels sectors productius es considera necessària per corregir el problema de l’increment de la desocupació de llarga durada, bastant més elevada, segons la Comissió, a la UE que als EUA, amb una diferència especial segons quina sigui la qualificació del personal (12,3 mesos de mitjana per als aturats amb poca qualificació, respecte de 8,3 per als qualificats). Per això s’insisteix en la necessitat de “donar suport a les transicions positives al mercat laboral” com a mecanisme clau per reduir la durada de la desocupació i preservar l’ocupabilitat, evitant que un problema temporal (la pèrdua d’ocupació) acabi convertint-se en un de caràcter estructural per a una part important de la població.\nEn la coneguda línia de defensa del model de flexiseguretat, la Comissió defensa la tesi de la conservació de l’ocupació i no d’un lloc de treball concret. S’afirma (no hi ha dubte, o almenys així ens ho sembla, de la influència dels economistes en aquest document) que “els resultats economètrics abonen àmpliament aquest plantejament des de la perspectiva específica de la reducció de la desocupació de llarga durada”, i que “una combinació de la flexiseguretat i polítiques d’inclusió actives i exhaustives continua sent el plantejament correcte de cara a modernitzar els mercats laborals i garantir l’èxit de la recuperació econòmica”.\n5. L’optimisme oficial comunitari sobre la importància de les polítiques baixes en carboni es constata en la manifestació que aquestes polítiques hauran de ser un punt de referència per a la creació d’ocupació i la millora del mercat laboral, amb un major nivell de qualificació del personal i un canvi sectorial de l’ocupació amb indubtable impacte, igualment, sobre el desenvolupament regional. No obstant això, no s’oculta l’impacte negatiu que el canvi pot tenir en una primera etapa per als treballadors poc qualificats i en sectors en reestructuració, i s’emfatitza la importància —com es va posar de manifest en la important comunicació sobre les noves qualificacions necessàries per a les noves ocupacions que es creïn— de “disposar de sistemes de formació i educació adequats, tant dins com fora de l’empresa”, amb la finalitat d’evitar la falta de competències del personal. Per a això, es disposa de 13.500 milions d’euros per al període 2007-2013 en el pressupost del Fons Social Europeu, i s’aposta per la necessitat de posar en marxa el procés de canvi en el marc del diàleg social amb les organitzacions empresarials i sindicals, diàleg al qual es reconeix una importància cabdal amb la finalitat de garantir que “el canvi estructural relacionat amb el canvi climàtic es dugui a terme d’una manera eficient i acceptable des dels punts de vista econòmic i social”.\n6. En conclusió, l’Informe fa una crida a fer front a la recessió amb les mesures exposades i a convertir-la en una oportunitat per a un nou model econòmic i social europeu, en el qual no només seran importants les mesures adoptades en els àmbits econòmic i social, sinó també en altres àmbits polítics del procés iniciat amb l’Estratègia de Lisboa l’any 2000 i que s’haurà de revisar, actualitzar, reformar i posar al dia per al període 2010-2020.


Glòria Rubio i Maties Serracant - L'okupació: una resposta social d'emergència | NacióSabadell\n«La població ha de seguir mobilitzada i des de l'Administració Pública hem de fer tot el possible per respondre a les reivindicacions»\nper Glòria Rubio i Maties Serracant, 8 d'octubre de 2018 a les 16:00 |\nL'administració pública té l'obligació de garantir un habitatge digne per tothom. Amb l'actual situació d'emergència habitacional s'evidencia que les polítiques públiques desenvolupades dins el marc jurídic i econòmic establert no han donat resposta a les necessitats de la població en matèria d'habitatge.\nL'elevat atur, la pràctica congelació dels sous i la inseguretat de saber quants mesos més seguiràs treballant a un o altre lloc dificulten el pagament d'uns lloguers en augment que ja arriben als 885€ de mitjana al municipi de Sabadell, per no parlar del lligam que suposa assumir el pagament d'una hipoteca durant més de vint d'anys.\nAquest mes de març passat, el diari ARA publicava les últimes dades del Consell General del Poder Judicial (CGPJ): 36 famílies cada dia es queden sense casa a Catalunya, de mitjana. Execucions hipotecàries, desnonaments per no poder pagar el lloguer i desnonaments per precari (okupacions) són una constant al nostre municipi, com en tants d'altres.\nA Sabadell hi ha dos registres que ens ajuden a veure quina és la situació actual de precarietat habitacional: el d'Habitatges de Protecció Oficial amb 1.618 persones inscrites (les quals estan esperant un habitatge on viure) i el d'emergència habitacional (que en un sol any ha comptabilitzat 615 sol·licituds).\nAquesta situació no és casual ni imprevisible. Els moviments socials a les darreres dècades han denunciat que aquesta situació arribaria, ja que en els darrers 30 anys les polítiques de PP i PSOE han estat clarament encaminades a convertir l'habitatge en un suculent producte especulatiu, protegint la propietat privada d'aquests per sobre de les necessitats bàsiques de les persones.\nEl pressupost destinat al Plan Estatal de Vivienda (PEV), que podria permetre un major control dels preus del mercat, està lluny de les inversions que realitzen altres països de la Unió Europea en plans equivalents. La injecció de 100.000 milions d'euros a la banca realitzada pel Govern Espanyol (el govern del PP amb el suport del PSOE) durant l'anomenada crisi, denota quina ha estat la voluntat dels successius governs.\nAmb les dades a la mà podem constatar que no s'ha volgut fer front a la necessitat d'habitatge de moltes persones, les quals, en alguns casos, han vist en l'okupació l'única opció real i efectiva per respondre a aquesta necessitat. Només a Sabadell hi ha 3.353 persones empadronades en habitatges okupats, el 37,84% són menors de 14 anys (desembre 2017). Dels més d'un miler d'habitatges okupats registrats, tan sols el 8,55% correspon a particulars, la resta corresponen a entitats bancàries, immobiliàries, fons voltors, etc.\nHem d'entendre que en la majoria de supòsits l'okupació sorgeix d'una necessitat, ja que okupar implica assumir un procés judicial, inestabilitat, dificultat per accedir als subministraments bàsics i, alhora, patir en alguns casos l'estigmatització social. No és per plaer que la gent recorre a aquesta opció, sinó per la impossibilitat d'accedir a un habitatge.\nÉs cert que hi ha grups organitzats de persones que s'aprofiten de les persones més vulnerables i fan negoci de l'okupació cobrant per facilitar l'accés a un habitatge. Aquestes situacions, que són una minoria, s'han de combatre. No volem que ningú faci negoci amb una necessitat tan bàsica, ni aquesta gent, ni els bancs, ni ningú.\nLes okupacions se solen realitzar en immobles abandonats o en desús. Per posar dades concretes, del gener de 2016 a l'agost del 2018 els Mossos d'Esquadra han registrat 381 denúncies d'okupació d'immobles. Només 12 han estat denunciades com a domicili habitual i, d'aquestes, 9 han estat retornades immediatament a les persones propietàries. Respecte als altres 3, no s'han pogut provar que fos el domicili habitual i s'ha anat per la via judicial corresponent. Un d’aquests casos -que considerem aïllats- és l’okupació al carrer Fiveller, al barri de Gràcia (Sabadell), que tant rebombori ha despertat.\nDarrerament s'ha volgut magnificar l'okupació d'habitatges on ja hi viu gent, quan aquest fet és puntual, tal com mostren les dades. Actualment, el domicili habitual de les persones ja està suficientment protegit. El què no està garantit és l'accés a un habitatge digne, i per tant, és això el què més hauria de preocupar a les administracions i a la ciutadania.\nL'abril passat es va aprovar al Congrés la llei de desnonaments exprés, impulsada pel PDECat i aprovada amb el suport del PP, C's i PNB. Si el domicili habitual ja està protegit, perquè s’endureixen les mesures contra els sectors desafavorits en comptes de proposar lleis que garanteixin el domicili habitual per a tota la població?\nFa temps que la població s'ha organitzat per donar resposta a la situació d'emergència habitacional, com és el cas de l'Obra Social de la PAHC de Sabadell, que fa pocs mesos va aconseguir signar un lloguer social dels 40 habitatges prèviament okupats del bloc al barri de Gràcia. Entenem que la població ha de seguir mobilitzada i que des de l'Administració Pública hem de fer tot el possible per respondre a les reivindicacions i garantir que tothom pugui disposar d'un habitatge.\nPer z el 19 d'octubre de 2018 a les 19:05\nJa veurem que dieu quan okupin el pis on viuen els vostres papas i els iaios se'n hagin d'anar a sota un pont mentre els desnonen.\nPer Ciutadà de Sabadell el 16 d'octubre de 2018 a les 13:36\nDe veritat estic llegint que l'alcalde i regidors de l'Ajuntament estan dient que s'okupi? No ho entenc. Sí que entenc i estic d'acord que desde l'Ajuntament es faci de nexe entre les persones necessitades i sense vivenda, amb els propietaris de pisos buits, que posi facilitats a gent necessitada (sempre que es demostri) per accedir a una videnda digna supervisada per l'ajuntament. Que s'obligui a bancs, grans inversors,... a que si un pis està tancat durant mesos o anys, que en faciliti l'ús mentre no hi posa remei. També estaria bé que des de l'Administració pública en general, no només l'Ajuntament de Sabadell, es posés límit al preu del lloguer i fins i tot de compra-venda. El que no entenc, repeteixo, és recolzar l'okupació. Encara que només sigui un cas, UN només, el cas del carrer Fiveller implica passar-li el mort a un altre. Finc fa poc tenia un pis en lloguer, la renda del qual no cubria el total de l'hipoteca. El vaig posar a la venda per un preu raonable, per estalviar-me disgustos quan marxava un inquilí. Entre el final del lloguer i la venda només patia per que no l'ocupessin. Perque? Doncs perque si no rebia cap ingrés per pagar aquella hipoteca realment hauria estat una "putada" per mi (disculpeu el llenguatge). No podria pagar la hipoteca. Seria passar-me la pilota a mi. I com jo segur que hi haurien molts casos. Gent que no som inversors. Simplement tenim el primer pis que ens vam comprar i que no hem volgut vendre. Que el lloguem per anar pagant l'hipoteca. I si es promou per anar en contra els bancs, grans inversors, fons voltors,....també s'actua contra gent com jo, gent normal i corrent de Sabadell. Si us plau, penseu bé com heu d'actuar, no passar-li el mort o la pilota a un altre.\nPer david e. el 10 d'octubre de 2018 a les 18:38\nAquest enunciat no és cert: "L'administració pública té l'obligació de garantir un habitatge digne per tothom". No és així. L´administració té l´obligació de garantir l´equitat en l´accés a la vivienda, ha de garantir que tots els ciutadans tinguin els mateixos drets d´accés a la vivenda i que aquest dret no es retalli per qüestions alienes a la capacitat econòmica del ciutadà, però no significa pas que hagi de garantir una vivenda per tothom ni que hagi de redistribuir les vivendes dels altres ciutadans ni que hagi de regalar vivendes, perque qualsevol d´aquestes accions soposa trencar l´equitat entre ciutadans i trencar el paper de l´administració, que no es pas fer de "pare noël" si no de vigilar el compliment de les normes i el compliment equitatiu d´aquestes. El dia que els okupes ocupin totes aquelles masies abandonades dels pobles que s´estan morint potser tindran el meu respecte i comprensió, però ocupar una vivenda al bell mig de la ciutat, perjudicant gent que ha treballat de valent per tindre aquesta vivenda i que tenen tot el dret del mon a fer amb aquella propietat el que vulguin, inclos tindre-la tancada o cremar-la, okupar aquestes vivendes, ben a prop de tots els serveis i sempre amb calerons a la butxaca per fer una cervecita al bar del costat, no és pas una qüestió d´accés a la vivenda ni molt menys de dignitat humana, sino d´una infinita caradura i una nul,la capacitat de lluita. No penso donar ajuts a cap tipus de persona que vulgui viure, no gràcies a la solidaritat de la resta de nosaltres, sino a costa nostra.


Comença la primavera amb novetats a Castell-Platja d'Aro i S'Agaró com la participació del municipi al 1r Congrés de Turisme Actiu per a Tothom de la Costa Brava Centre - Diari digital de Ràdio Platja d'Aro\nTambé hi haurà activitats clàssiques i se’n consoliden d’altres.\nA les 11.29 hores ja hem entrat oficialment a la Primavera, encara que fa dies que s’hi ha instal.lat a casa nostra amb temperatures molt agradables durant les hores centrals del dia i jornades molt assolellades.\nUn temps que ha afavorit, especialment el cap de setmana passat, que moltes famílies amb segona residència i visitants hagin decidit escapar-se fins a la platja per celebrar el Dia del Pare i gaudir del temps lliure en família, la parella o amics. L’alta afluència de vehicles, fins i tot aquest diumenge al capvespre va provocar, puntualment, les primeres retencions o circulació molt lenta de la temporada a la variant de Santa Cristina d’Aro en direcció a Girona i Barcelona.\nA Castell-Platja d’Aro i S’Agaró es fan activitats els 365 dies de l’any, però amb l’arribada de la Primavera, comença el semestre més important de l’any i l’activitat es multiplica proporcionalment a les ganes de fer més vida al carrer.\nL’Ajuntament i les diferents entitats locals ja ho tenen tot a punt perquè floreixin propostes per a tots els gustos.\nEl 1r Congrés de Turisme Actiu per a Tothom, una de les novetats\nCastell-Platja d’Aro promou al costat d’altres municipis de la Costa Brava Centre el 1r Congrés de Turisme Actiu per a Tothom. El certamen es farà del 18 al 21 de maig i el programa inclourà la presència de conferenciants i experts d’arreu del món així com un conjunt d’activitats enfocades a tots els públics. Us podem avançar que Platja d’Aro acollirà el diumenge, 21 de maig, un concert del grup SP3, el grup musical del Super3.\nEl mateix cap de setmana, del 20 i 21 de maig, també hi hauran moltes activitats vinculades a les famílies, l’esport o l’alimentació. Tindrà lloc la Diada del Joc a la Plaça del Mil.lenari, l’acte de Benvinguda als Nadons nascuts en els darrers mesos, començarà la 2a quinzena gastronòmica infantil ‘Xics Gastronòmic’, l’Open Internacional de Tennis Taula al Palau d’Esports i Congressos que reuneix jugadors de tot el món o un Curs d’Alimentació Natural al Centre Cívic Vicenç Bou.\nDins el mes de maig, també es farà la Jornada de Cultura Catalana que es va engegar l’any passat amb una Trobada de Gegants. Actualment, s’està definint el programa de la jornada d’enguany.\nUna Primavera amb activitats clàssiques i consolidades\nEl calendari primaveral també combina activitats més novelles amb propostes molt arrelades. Entre aquestes hi ha la Trobada de Cotxes Americans que es farà el segon cap de setmana de juny, la segona edició del Festival de Música Country els dies 3 i 4 de juny, el retorn del Mercat de Brocanters a partir de la segona quinzena d’abril, l’Aplec de Sant Marc el 30 d’abril, la Festa de Pasqüetes de Castell d’Aro el cap de setmana de Sant Jordi i la Festivitat de Sant Isidre a Castell d’Aro els dies 13, 14 i 15 de maig.\nTambé cal destacar els esdeveniments esportius com ara la 4a edició del ‘Costa Brava Girona Basket‘ amb la presència de 900 jugadors i jugadores de 72 equips de les categories mini, infantil i cadet, en modalitat masculina i femenina, la celebració del Mundialet de Futbol ‘MIC‘ a Castell d’Aro durant la Setmana Santa, la cursa de muntanya i natació en aigües obertes Swimrun Costa Brava’ el 23 d’abril, el Torneig de Futbol Sala de Setmana Santa que ja té les inscripcions obertes fins al 6 d’abril, el Circuit Mundial ‘Eternal Running Platja d’Aro el 9 d’abril (una prova de 10 km amb 80 obstacles), la cursa Viu Autisme el 2 d’abril a Castell d’Aro per commemorar el Dia Internacional de l’Autisme i el 1r Raid moto OFF–ROAD Vintage Costa Brava, una prova no competitiva que es farà el dissabte, 1 d’abril.\nAquestes només són algunes de les activitats destacades pel pròxim trimestre però si voleu consultar l’agenda municipal perquè no se us escapi res, podeu consultar periòdicament l’agenda municipal al web del ciutadà o web d’informació turística.\nPrevious Previous post: Castell-Platja d’Aro a la fira de turisme, Sevatur, al País Basc, que han visitat 18.500 persones\nNext Next post: El col.lectiu gastronòmic, El Plat Blau, prepara novetats cares al Menú de la Gamba 2017 i s’ha pres un any sabàtic amb l’Olla de Peix


La Diputaci� de Tarragona torna a dur a les escoles les bones pr�ctiques a Internet - TINET\nLa Diputaci� de Tarragona torna a dur a les escoles les bones pr�ctiques a Internet\nLa Diputació de Tarragona tornarà a portar el proper curs a les escoles les bones pràctiques en l’ús d’Internet en una nova edició de la TINETescola. Un total de setze centres escolars, i gairebé 350 alumnes de quart i cinquè de Primària de les comarques de Tarragona, participaran d’aquesta activitat entre setembre i desembre d’aquest any. La TINETescola és un taller educatiu i lúdic que proporciona als alumnes eines, coneixements i consells de seguretat i bones pràctiques en l’ús d’Internet. L’acció s’emmarca en la voluntat de la Diputació de Tarragona d’afavorir l’ús responsable d’Internet, amb especial atenció a les necessitats pedagògiques de col·lectius sensibles com els escolars, que des de ben aviat comencen a incorporar-se al món de les noves tecnologies.\nLa TINETescola és un taller educatiu i lúdic que proporciona als alumnes eines, coneixements i consells de seguretat i bones pràctiques en l’ús d’Internet. L’acció s’emmarca en la voluntat de la Diputació de Tarragona d’afavorir l’ús responsable d’Internet, amb especial atenció a les necessitats pedagògiques de col•lectius sensibles com els escolars, que des de ben aviat comencen a incorporar-se al món de les noves tecnologies.\nConeixement i seguretat en l’ús d’Internet\nAmb un seguit d’activitats, i navegant a través del portal de TINET, els alumnes descobreixen, a més, com les Tecnologies de la Informació i la Comunicació els acosten al coneixement del món, però també al seu entorn més pròxim: el seu municipi i la seva comarca. La nova edició d’aquesta activitat formativa que porta a terme la Diputació de Tarragona ha obtingut, una gran acollida entre els centres escolars de les nostres comarques.\nEls diferents equips docents dels centres on ja s’ha dut a terme aquesta activitat han manifestat la seva voluntat d’aportar coneixements, però també conscienciació als escolars en l’ús d’Internet. Aquest aspecte el consideren especialment necessari en l’ús de les xarxes socials on han observat que molts alumnes comencen ja a interactuar. En aquest sentit, el taller inclou explicacions sobre els conceptes de privadesa i protecció de la imatge i de la intimitat, amb consells pràctics per a què els més joves actuïn amb seguretat i plena consciència.\nL’activitat a les aules\nLa TINETescola es desenvolupa d’acord amb les següents activitats que dos tècnics de la Diputació fan arribar a les aules, amb l’ajuda de diferent material i recursos digitals.\n- Una breu història visual i interactiva d’Internet i la seva implantació a les nostres comarques a través de TINET\n- Una explicació de termes bàsics relacionats amb la navegació i l’ús de les Noves Tecnologies\n- Uns exercicis pràctics que van des de la introducció d'una URL al navegador i el descobriment de l'estructura d'un web, passant pels mecanismes de cerca als portals, l'ús de dreceres i de directoris de contingut i la metodologia de navegació, fins a arribar a conèixer un portal com TINET.\n- Un seguit de recomanacions relacionades amb la seguretat que cal tenir en compte en l'ús del correu, les xarxes socials, els xats i les càmeres web, així com en la publicació de dades personals i de fotografies.\nDurant l’any 2011 un total de 496 escolars van participar d’aquesta activitat formativa i educativa. El taller va ser present a un total de quinze centres educatius de Primària de les comarques de Tarragona.


Una recepta que, amb un parell d'ingredients, filet de porc i raïm, emprant poc temps, s'obté un molt bon resultat.\nPerfecta per a aquests dies en què volem menjar bé i no ens ve de gust embolicar-nos gaire, un dia de festa o de cap de setmana, el resultat sempre és satisfactori.\nEn una paella amb una mica d'oli, sofregir els alls laminats, quan agafin color retirar i reservar.\nEn aquest mateix oli daurar el filet tallat a daus grans durant un parell de minuts.\nIncorporar a la paella el raïm i la majoria del seu almívar, prosiguir amb la cocció a foc mitjà durant 2-3 minuts més.\nPica les fulles de romaní finament, empolvorar sobre el filet, abocar el vinagre balsàmic, salpebrar tot el conjunt i afegir l'all reservat.\nBarreja-ho tot bé durant un parell de minuts, apagar el foc i deixar reposar uns instants.\nNOTA: Aquesta carn pot acompanyar d'un arròs blanc si es desitja.\n** Els raïms les venen en almívar amb el seu suc.